Charles Acolatse

Charles Acolatse Sterling yɛ Gaana mmaranimfoɔ ne mmarakyerefoɔ. Ɔyɛɛ mmaranimfoɔ na akyiri yi ɔbɛyɛɛ Gaana Asɛnnibea Kunini no temmufo.

 Abrabɔ Mfitiaseɛ ne Nwomasua 
Wɔwoo Charles wɔ Ayɛwohomumu, da a ɛto so aduonu nson wɔ afe apem ahanwɔtwe ne aduokron nkron mu (June 27, 1899). ne papa ne Ohene Joachim Acolatse  a na ɔwɔ Keta wɔ British Togoland (seesei Gaana Frao Mantam) ne ne maame Catherine a ɔfiri Togo. Berɛ a na ɔyɛ abɔfra no, African Methodist Episcopal Missionaries faa no sɛ ɔnkɔsua adeɛ wɔ Amerika. Ɔsuaa adeɛ wɔ Livingstone College, Salisbury, North Carolina na ɔtoaa n'adesua so wɔ Cambridge Suapɔn, England.

 Adwumayɛ 
Wɔfrɛɛ Charles kɔɔ Lincoln Inn wɔ Ɔpɛpɔn, da ɛto so nson wɔ afe apem ahankron aduasa (January 7, 1930) mu, na wɔfrɛɛ no sɛ ɔbisafoɔ ne mmaranimfoɔ wɔ Gold Coast Colony wɔ berɛ a na Ɔtɛmmufo Panyin Sir George Campbell Deane te adwa so wɔ Ɔpɛpɔn, da ɛto so aduonu nkron wɔ afe apem ahankron aduasa baako (January 29, 1931). Ɔde ne ho hyɛɛ mmara mu yɛɛ adwuma mfeɛ dumienu. Wɔ Ɔbɛnem bosome, da a ɛto so du-nson wɔ afe apem ahankron aduanan mmiɛnsa (17 March 1943) mu no, wɔpaa no sɛ ɔmantam ɔtɛmmuafoɔ na wɔ Ɔpɛpɔn bosome da ɛto so nson mu wɔ afe apem ahankron aduonum mmienu (January 7, 1952) mu no wɔmaa no tumi sɛ ɔmmɛyɛ ɔtɛmmuafoɔ ketewa. Wɔ 1955 mu no wɔsomaa no kɔɔ Sierra Leone sɛ ɔnkɔyɛ Commission of Inquiry into the Strikes and Riots wɔ Freetown. Wɔ afe  afe apem ahankron aduonum-nnum (1964) mu no, wɔpaa no sɛ Asɛnnibea Kunini no Tɛmmufoɔ. Ɔyɛɛ adwuma yi kosii sɛ ogyaw adwuma no wɔ 1965 mu. Wɔsesaa no maa Ɔtɛmmufoɔ G. S. Lassey, a kane no na ɔyɛ Oguaa Asɛnnibea Kunini no mmaranimfoɔ.

 N'ankasa Asetena 
Charles waree Mary Adjuah Kuokor Vanderpuye, a na ɔyɛ J. Addo Vanderpuye a na ɔyɛ Adawso Hotel wura. Na n'ani gye ho sɛ ɔde n'ahomegyeberɛ bɛdi gɔf agorɔ. Owuiɛ wɔ Ɔpɛnimaa da ɛto so aduonu nnum wɔ afe apem ahankron aduosia nson (December 25, 1967) mu.

 Beaɛ A Menyaa Mmoa Firiiɛ